《咸丰丁巳六月芦雨盦观荷至者十九人用古诗十九首韵得客从远方来》
清代·陶模

濯足弄涟漪，临流清且绮。水乡苦少山，一发青尔尔。

芦苇声萧萧，听雨合蒙被。入山何用深，巢许或不解。

坐中几诗老，一杯应惜此。

作者简介：（1835—1902）清浙江秀水人，字方之，一字子方。同治七年进士。由翰林出知文县，历兰州府、道等官。十七年擢新疆巡抚。与俄争帕米尔边界，与英争强占坎巨提事，皆能折服对方。后移权陕甘总督，调两广。卒谥勤肃。经画边陲逾二十年，颇多善政。